Βελτίωση της Επενδυσιμότητας στην Ενεργειακή Απόδοση
Creators: name: Λιοτάκης, Θεολόγος Σωτήρη
Publisher: name: Aristotle University of Thessaloniki
Year: 2018
Subjects: Ενεργειακή Απόδοση
Επενδυσιμότητα
Περιβάλλουσα Ανάλυση Δεδομένων
Energy Efficiency
Invest
Data Envelopment Analisys

description: Με την παρούσα εργασία εξετάζεται ο όρος Ενεργειακή Απόδοση, καθώς και οι δείκτες που σχετίζονται με τη μέτρηση του όρου αυτού. Παραθέτονται κάποιοι γενικοί ορισμοί τεχνικής φύσεως αλλά και κάποιοι περισσότερο ειδικοί, που σχετίζονται με τους κλάδους της βιομηχανίας, των μεταφορών, του αγροτικού κλάδου και των κτιριακών εγκαταστάσεων, που χρησιμοποιούνται σε όλο τον κόσμο. Εν συνεχεία, γίνεται αναφορά στην εξέλιξη της έννοιας της Ενεργειακής Απόδοσης στην Ευρωπαϊκή Ένωση, στο πως καθορίζεται η ενεργειακή της πολιτική και τι χρηματοδοτικά εργαλεία διατίθενται για την προώθηση μέτρων Ενεργειακής Απόδοσης. Με μαθηματικά εργαλεία υπολογίζεται ο συντελεστής Ενεργειακής Απόδοσης και εξετάζεται η προοπτική επίτευξης των στόχων του 2020,2030 και 2050.Στο πρώτο κεφάλαιο δίνονται ορισμοί για την Ενεργειακή Απόδοση αλλά και για τους δείκτες που χρησιμοποιούνται για την ανίχνευση της μεταβολής αυτής. Οι δείκτες αυτοί είναι η ένταση ενέργειας, η εξοικονόμηση ενέργειας, η πρωτογενής κατανάλωση ενέργειας και η τελική κατανάλωση ενέργειας. Επίσης αναφέρονται και τα ενεργειακά προϊόντα, τη χρήση των οποίων προωθεί η Ευρωπαϊκή Ένωση με στόχο τη μείωση της κατανάλωσης ενέργειας και των εκπομπών αερίων του θερμοκηπίου. Στο δεύτερο κεφάλαιο εξετάζεται ο τρόπος ορισμού της Ενεργειακής Απόδοσης στους κλάδους τη βιομηχανίας, των μεταφορών, του αγροτικού κλάδου, του κλάδου των κτιριακών εγκαταστάσεων και των υπηρεσιών. Οι ορισμοί αναφέρονται στον τρόπο που γίνεται αντιληπτή η έννοια της Ενεργειακής Απόδοσης στου κλάδους αυτούς ανά τον κόσμο. Στο τρίτο κεφάλαιο εξετάζεται η εξέλιξη της Ενεργειακής Απόδοσης στην Ευρωπαϊκή Ένωση, οι λόγοι που οδήγησαν στην προώθηση του όρου αυτού και των πολιτικών σχεδιασμών των κρατών και της Ένωσης γενικότερα. Αναφέρονται οι προκλήσεις που αντιμετωπίζει η Ευρωπαϊκή Ένωση στη προώθηση των πολιτικών καθώς και η εξέλιξη και αναπροσαρμογή αυτών. Στο τέταρτο κεφάλαιο γίνεται εκτενής αναφορά στους στόχους της ενεργειακής πολιτικής της Ευρωπαϊκής Ένωσης. Οι στόχοι αυτοί έχουν χρονικούς ορίζοντες τα έτη 2020, 2030 και 2050 και είναι κλιμακωτοί. Αποτελούν συνέχεια του προηγούμενου έτους-σταθμού αντίστοιχα και η εξασφάλιση των στόχων ενός έτους δεν καθορίζει απαραίτητα και την επίτευξη των στόχων του επόμενου έτους. Στο πέμπτο κεφάλαιο αναλύεται η πορεία και η εξέλιξη των στόχων, κυρίως για το έτος 2020 που είναι πιο άμεσο και τα έτη 2030 και 2050. Αναφέρονται τα προβλήματα και οι προκλήσεις που αντιμετωπίζει και θα αντιμετωπίσει η Ευρωπαϊκή Ένωση όλα αυτά τα έτη μέχρι το 2050.Στο έκτο κεφάλαιο αναφέρονται τα χρηματοδοτικά εργαλεία που παρέχει η Ευρωπαϊκή Ένωση για την προώθηση μέτρων και έργων Ενεργειακής Απόδοσης, ειδικότερα στον τομέα της έρευνας και ανάπτυξης προϊόντων, καθώς και την προσέλκυση ιδιωτικών επενδύσεων για την τόνωση του ενδιαφέροντος όλης της Ευρώπης αλλά και της παγκόσμιας κοινότητας προς την κατεύθυνση αυτή. Στο έβδομο κεφάλαιο γίνεται αναφορά στους τρόπους μέτρησης της Ενεργειακής Απόδοσης και εφαρμόζεται ένα μαθηματικό μοντέλο για τη μέτρηση αυτής με στοιχεία από τη Eurostat. Γίνεται μία πρόβλεψη των τιμών των μεγεθών που χρησιμοποιήθηκαν, για το 2030 και εφαρμόζεται το ίδιο μοντέλο μέτρησης της Ενεργειακής Απόδοση. Στο τελευταίο κεφάλαιο γίνεται αναφορά στα συμπεράσματα που προκύπτουν τόσο από την ενεργειακή πολιτική της Ευρωπαϊκής Ένωσης, με βάση τους στόχους που έχει θέσει, όσο και από την εφαρμογή του μαθηματικού μοντέλου για τη μέτρησης της Ενεργειακής Απόδοσης. Τέλος γίνονται προτάσεις για ένταση των προσπαθειών προώθησης της Ενεργειακής Απόδοσης στην Ευρωπαϊκή Ένωση, αλλά και για την εύρεση και εφαρμογή ενός άλλου μαθηματικού μοντέλου μέτρησης, το οποίο θα είναι περισσότερο ευαίσθητο σε μικρές μεταβολές των τιμών εισόδου και παράλληλα θα μπορεί να επιστρέψει τιμές στόχων με μακροπρόθεσμο ορίζοντα.
description: This paper examines the term Energy Efficiency as well as the indicators related to the measurement of this term. Some general definitions of a technical nature, as well as some more specialists, related to the industries of industry, transport, agriculture and building facilities, used throughout the world. Thereafter, reference is made to the evolution of the concept of Energy Efficiency in the European Union, how its energy policy is defined and what financial instruments are available to promote energy efficiency measures. With mathematical tools, the Energy Efficiency Index is calculated and the prospects of achieving the 2020, 2030 and 2050 targets are considered. The first chapter gives definitions for Energy Efficiency but also for the indicators used to detect this change. These indicators are energy intensity, energy savings, primary energy consumption and final energy consumption. It also refers to energy products the use of which the European Union is promoting in order to reduce energy consumption and greenhouse gas emissions. The second chapter discusses how to define Energy Efficiency in the industry, transport, agricultural, building and service industries. The definitions refer to how the concept of Energy Efficiency is perceived in these sectors around the world. The third chapter examines the evolution of the Energy Efficiency in the European Union, the reasons which led to the promotion of this term and the political planning of the states and the Union in general. The challenges faced by the European Union in the promotion of policies as well as their development and adaptation are mentioned. In the fourth chapter there is an extensive reference to the objectives of the European Union's energy policy. These objectives have a time horizon of 2020, 2030 and 2050 and are staggered. They are a follow-up to the previous year, and the achievement of the one-year targets does not necessarily determine the achievement of the next year's targets. The fifth chapter analyzes the course and evolution of the targets, mainly for the year 2020, which is most direct in the years 2030 and 2050. The problems and challenges facing and facing the European Union over the years until 2050 are mentioned. The sixth chapter mentions the financial instruments that the European Union provides for promoting energy efficiency measures and projects, in particular in the field of product research and development, and attracting private investment to stimulate interest across Europe and the world community towards this direction. In the seventh chapter, reference is made to the ways to measure Energy Efficiency and a mathematical model is used to measure it with data from Eurostat. A forecasting of the values of the sizes used is made for 2030 and the same Energy Performance Measurement Model is applied.In the last chapter, reference is made to the conclusions drawn both from the energy policy of the European Union, based on the objectives it has set, and from the application of the mathematical model for measuring Energy Efficiency. Finally, proposals are being made to intensify efforts to promote energy efficiency in the European Union but also to find and implement another mathematical model of measurement that is more sensitive to small changes in entry prices and at the same time can return target values with a long- horizon.